SL Uradni list Evropske unije C 108/19

Objava vloge za spremembo v skladu s členom 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2011/C 108/10

V skladu s členom 7 Uredbe Sveta (ES) št. 510/2006 (1) je ta objava podlaga za uveljavljanje pravice do ugovora zoper vlogo za spremembo. Izjave o ugovoru mora Komisija prejeti v šestih mesecih od dneva te objave.

VLOGA ZA SPREMEMBO

UREDBA SVETA (ES) št. 510/2006

VLOGA ZA SPREMEMBO V SKLADU S ČLENOM 9

„PATACA DE GALICIA“/„PATATA DE GALICIA“

ES št.: ES-PGI-0105-0205-17.03.2010

ZGO ( X ) ZOP ( )

1. Postavka v specifikaciji proizvoda, na katero se sprememba nanaša:

 ime proizvoda opis proizvoda geografsko območje  dokazilo o poreklu metoda pridobivanja  povezanost  označevanje  nacionalne zahteve drugo (navedite)

2. Vrsta spremembe:

sprememba enotnega dokumenta ali povzetka  sprememba specifikacije registriranega ZOP ali ZGO, za katerega enotni dokument in povzetek nista bila objavljena  sprememba specifikacije, pri kateri objavljenega enotnega dokumenta ni treba spremeniti (člen 9(3) Uredbe (ES) št. 510/2006)  začasna sprememba specifikacije zaradi obveznih sanitarnih ali fitosanitarnih ukrepov, ki so jih uvedli javni organi (člen 9(4) Uredbe (ES) št. 510/2006)

3. Spremembe:

3.1 Opis proizvoda:

Velikosti so spremenjene v skladu s kraljevim odlokom št. 31/2009 z dne 16. januarja 2009 o odobritvi trgovskega standarda kakovosti za jedilni krompir na nacionalnem trgu (B.O.E. št. 21 z dne 24. januarja 2009), ki določa:

„Najmanjša velikost je 35 mm. Vendar je trženje krompirja, velikega od 18 do 35 mm, dovoljeno pod imenom ‚patata menuda fuera de calibre‘ (majhen krompir nestandardne velikosti) ali enakovrednim trgovskim poimenovanjem.“

3.2 Geografsko območje:

Območje pridelave in pakiranja se razširi na sosednje občine, to so Castrelo do Val, Laza, Monterrei, Oímbra in Verín v podobmočju A Limia.

3.3 Metoda pridobivanja:

Ukinjeni so pogoji glede gostote zasaditve, saj jo določijo pridelovalci glede na uporabljena orodja in velikost semenskega krompirja.

Zasip lahko nadomesti podobna poljedelska praksa.

Velikosti pakiranja so spremenjene v skladu s kraljevim odlokom št. 31/2009 z dne 16. januarja 2009 o odobritvi trgovskega standarda kakovosti za jedilni krompir na nacionalnem trgu (B.O.E. št. 21 z dne 24. januarja 2009).

Odslej je za restavracije, hotele in druge skupnosti, ki to želijo, možno 20-kilogramsko pakiranje.

3.4 Drugo:

Homogena velikost ni obvezna za prodajno pakiranje več kot 5 kg neto teže. Za prodajno pakiranje neto teže 5 kg ali manj razlika med najmanjšimi in največjimi enotami ne sme presegati 35 mm.

ENOTNI DOKUMENT

UREDBA SVETA (ES) št. 510/2006

„PATACA DE GALICIA“/„PATATA DE GALICIA“

ES št.: ES-PGI-0105-0205-17.03.2010

ZGO ( X ) ZOP ( )

1. Ime:

„Pataca de Galicia“/„Patata de Galicia“

2. Država članica ali tretja država:

Španija

3. Opis kmetijskega proizvoda ali živila:

3.1 Vrsta proizvoda:

Skupina 1.6: Sadje, zelenjava in žita, sveži ali predelani

3.2 Opis proizvoda, za katerega se uporablja ime iz 1. točke:

Gre za gomolje vrste Solanum tuberosum L., kultivarja Kennebec, namenjene prehrani ljudi.

Posebne značilnosti krompirja, zaščitenega z označbo porekla „Pataca de Galicia“, so:

— okrogla ali ovalna oblika gomoljev,

— zelo plitva očesa,

— tanka lupina gladkega videza,

— svetlo rumena lupina,

— bela sredica,

— tekstura: na otip trdna, po kuhanju smetanasta, v ustih čvrsta,

— ustreznost za prehrano: odlična zaradi visokega deleža suhe snovi in kakovosti barve, arome in okusa po kuhanju,

— analitske lastnosti: več kot 18 % suhe snovi in manj kot 0,4 % reducirajočega sladkorja.

3.3 Surovine (samo za predelane proizvode):

—

3.4 Krma (samo za proizvode živalskega izvora):

—

3.5 Posebni proizvodni postopki, ki jih je treba izvajati na opredeljenem geografskem območju:

Na opredeljenem geografskem območju je treba poleg same pridelave izvajati tudi skladiščenje in pakiranje proizvodov.

Skladiščenje in pakiranje na opredeljenem geografskem območju sta nujni za ohranjanje posebnih značilnosti proizvodnje, kar je povezano s tradicionalno namestitvijo naprav na območjih, kjer je pridelava najbolj kakovostna. Treba je vedeti, da v postopku pakiranja zelo izkušeno osebje v skladu s tradicijo ročno ločuje proizvode. Ta praksa je namenjena tudi zmanjševanju morebitnega poslabšanja končne kakovosti proizvoda zaradi prevoza (večje število udarcev, neprimerne temperature itd.) in skladiščenja v neustreznih razmerah.

3.6 Posebna pravila za rezanje, ribanje, pakiranje itn.:

Jedilni krompir z zaščiteno geografsko označbo (ZGO) „Pataca de Galicia“ ali „Patata de Galicia“ se trži v novi in čisti embalaži, narejeni iz primernih materialov, ki omogočajo dobro zračenje in shranjevanje ter ustrezen prevoz proizvoda.

Pakira se v homogenih serijah glede na velikost in izvor proizvoda, pri čemer je najmanjša velikost 35 mm. Kljub temu je trženje krompirja, velikega od 18 do 35 mm, dovoljeno pod imenom „patata menuda fuera de calibre“ (majhen krompir nestandardne velikosti) ali enakovrednim trgovskim poimenovanjem.

Homogena velikost ni obvezna za prodajno pakiranje več kot 5 kg neto teže. Za prodajno pakiranje neto teže 5 kg ali manj razlika med najmanjšimi in največjimi enotami ne sme presegati 35 mm.

Uporabljajo se embalaže za 15, 10, 5, 4, 3, 2 ali 1 kg neto teže proizvoda; izjemoma so dovoljene embalaže za od 20 do 25 kg proizvoda, če so namenjene restavracijam, hotelom in drugim skupnostim, ki to želijo.

3.7 Posebna pravila za označevanje:

Na vsaki embalaži proizvoda, zaščitenega z ZGO, morata biti s črkami, velikimi kot ena tretjina sprednje strani embalaže, izpisana logotip ZGO in navedba „Indicación Geográfica Protegida ‚Pataca de Galicia‘/‚Patata de Galicia‘“.

Na vsaki embalaži je oštevilčena sekundarna etiketa z logotipom geografske označbe, ki jo izda regulativni svet.

4. Kratka opredelitev geografskega območja:

Opredeljeno geografsko območje vključuje štiri podobmočja Avtonomne skupnosti Galicija, natančneje:

podobmočje Bergantiños (A Coruña): sestavljajo ga ozemlja občin Carballo, Coristanco, A Laracha, Malpica in Ponteceso;

podobmočje A Terra Chá-A Mariña (Lugo): sestavljajo ga celotna ozemlja občin Abadín, Alfoz, Barreiros, Cospeito, Foz, Lourenzá, Mondoñedo, Ribadeo, Trabada, Valadouro, Vilalba in Xermade;

podobmočje Lemos (Lugo): sestavljajo ga ozemlja občin Monforte de Lemos, Pantón in Saviñao;

podobmočje A Limia (Ourense): sestavljajo ga cele občine Baltar, Os Blancos, Calvos de Randín, Castrelo do Val, Cualedro, Laza, Monterrei, Oímbra, Porqueira, Rairíz de Veiga, Sandiás, Sarreaus, Trasmiras, Verín, Vilar de Santos in Xinzo de Limia, okrožji Coedo in Torneiros v občini Allaríz, okrožja Bóveda, Padreda, Seiró in Vilar de Barrio v občini Vilar de Barrio ter okrožja A Abeleda, Bobadela a Pinta, A Graña in Sobradelo v občini Xunqueira de Ambía.

5. Povezanost z geografskim območjem:

5.1 Posebnosti geografskega območja:

Opredeljeno geografsko območje zagotavlja podnebne in pedološke razmere, ki so ugodne za rast te kulture in zagotavljajo visoko kakovost galicijskega krompirja.

Posebne značilnosti geografskega območja ZGO, neposredno povezane z dejavniki, ki štejejo za optimalne dejavnike za krompir, so:

Podnebje: Padavine: treba je poudariti, da so na podobmočjih pridelave obilne padavine, od 1 000 do 1 500 mm/leto, in sušno obdobje od avgusta do septembra. Temperature: zmerne v času rasti krompirja.

Tla: Tla imajo ilovnato ali ilovnato-peščeno sestavo ter pH med 5 in 6,5.

Relief: Ta območja obsegajo predvsem zemljišča na ravninah ali območjih z nizko ali zmerno nadmorsko višino, ki so idealna za pridelovanje krompirja.

5.2 Posebnosti proizvoda:

Med značilnostmi, ki dajejo galicijskemu krompirju posebno kakovost v primerjavi s krompirjem z drugih območij pridelave, je treba navesti naslednje:

— dobro prilagoditev sorte Kennebec, ki daje gomolje z zelo plitvimi očesi, tanko in gladko lupino ter zelo belo sredico, na galicijska tla,

— merila kakovosti: krompir, zaščiten z ZGO, je nekoliko mokast, precej čvrst, se nekoliko ali zmerno razpusti in je trden na otip. Ta krompir je zaradi svojih značilnosti idealen za vse vrste kuhanih jedi in se, ko je kuhan, odlikuje po vsebnosti suhe snovi, barvi, aromi in okusu,

— analitske lastnosti: več kot 18 % suhe snovi in manj kot 0,4 % reducirajočega sladkorja.

5.3 Vzročna povezanost geografskega območja s kakovostjo ali značilnostmi proizvoda (pri ZOP) oziroma z določeno kakovostjo, slovesom ali drugimi značilnostmi proizvoda (pri ZGO):

Naravne razmere na geografskem območju, zlasti obilne padavine in zmerne temperature na podobmočjih pridelave, omogočajo kulturi krompirja optimalno rast brez zalivanja; na tak način gomolji neprekinjeno rastejo.

Sušno obdobje v avgustu in septembru, ko v tleh primanjkuje vode, povzroči, da gomolji pred pobiranjem izgubijo vodo in popolnoma dozorijo, zaradi česar nastane enakomerna in odporna lupina. To v povezavi z znižanjem vsebnosti vode v gomoljih prispeva k njihovi ohranitvi in višji kulinarični kakovosti.

Na območjih pridelave prevladujejo tla z ilovnato ali ilovnato-peščeno sestavo ter vrednostjo pH med 5 in 6,5, kar popolnoma ustreza tej kulturi, saj omogoča dobro zračenje in zmanjšuje pojavnost bolezni, kot sta Pectobacterium spp. ali Rhizoctonia solani. Ta sestava prsti omogoča nastanek tanke in enakomerne lupine, tako da so pobrani gomolji čisti (jih ni treba umivati). Poleg tega rahlo kisel pH preprečuje nastanek nekaterih bolezni, kot je Streptomyces spp.

V zvezi s človeškim dejavnikom je treba med tradicionalnimi poljedelskimi praksami omeniti bogato naravno gnojenje, od 25 do 30 t/ha, ki prispeva k visoki končni kulinarični kakovosti krompirja, pridelanega v teh posebnih razmerah.

Sklic na objavo specifikacije:

(Člen 5(7) Uredbe (ES) št. 510/2006)

http://mediorural.xunta.es/fileadmin/arquivos/alimentacion/Patata_Galicia_Pliego_Condiciones.pdf

(1) UL L 93, 31.3.2006, str. 12.